У Вікіпедыі ёсць артыкулы пра іншых асоб з прозвішчам Казанцаў.

**Пётр Казанцаў** (нар. 22 красавіка 1998, Мінск) — беларускі футбаліст, абаронца.

Клубная кар’ера
---------------

Выхаванец футбольнага клуба «Мінск», у 2015 годзе пачаў выступаць за дубль, а з лета наступнага года замацаваўся ў яго складзе.

У верасні 2017 года стаў прыцягвацца да асноўнай каманды, дэбютаваў у Вышэйшай лізе 24 верасня 2017 года ў хатнім матчы супраць «Віцебска» (0:0), выйшаўшы на замену ў другім тайме. Да канца сезона 2017 згуляў яшчэ ў трох матчах, выходзячы на замену.

У пачатку 2018 года не гуляў з-за траўмы, вярнуўся на поле ў чэрвені, гуляў у асноўным за дубль. У жніўні 2018 года перайшоў у бабруйскую «Белшыну». У студзені 2019 года зноў стаў трэніравацца са сталічным клубам і пачаў у яго складзе сезон 2019, аднак выступаў толькі за дубль.

У жніўні 2019 года стаў іграком «Смаргоні», дзе замацаваўся ў аснове. У сакавіку 2020 года падпісаў новае пагадненне са смаргонскім клубам.

У пачатку 2021 года трэніраваўся з «Мінскам», а ў сакавіку перайшоў у «Ліду», дзе замацаваўся ў стартавым складзе. З пачатку 2022 года стаў трэніравацца з «Маладзечна» і ў красавіку афіцыйна папоўніў склад каманды. У маладзечанскай камандзе таксама стаў іграком асновы.

У пачатку 2023 года праходзіў прагляд у «Іслачы», а пазней вярнуўся ў Маладзечна і ў сакавіку падоўжыў кантракт з клубам. Пакінуў маладзечанскі клуб у снежні 2023 года.

Міжнародная кар’ера
-------------------

У сакавіку 2015 года ў складзе юнацкай зборнай Беларусі (да 17) прымаў удзел у элітным раўндзе чэмпіянату Еўропы. У 2016—2017 гадах гуляў за юніёрскую зборную Беларусі (да 19) у кваліфікацыйным і элітным раўндах чэмпіянату Еўропы.

У 2017 годзе стаў прыцягвацца да моладзевай зборнай Беларусі, аднак у афіцыйных матчах не з’яўляўся на полі. Дэбютаваў у зборнай 14 лістапада 2018 года, выйшаўшы ў канцы таварыскага матча супраць Харватыі (1:3). 16 лістапада таго ж года ў наступным таварыскім матчы з харватамі выйшаў ужо ў стартавым складзе, але пазней у зборную больш не прыцягваўся.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 | дубль | Мінск | Беларусь | 1 | 0 |
| 2016 | дубль | Мінск | Беларусь | 14 | 0 |
| 2017 | Д1 | Мінск | Беларусь | 4 | 0 |
| 2018 (1) | Д1 | Мінск | Беларусь | 1 | 0 |
| 2018 (2) | Д2 | Белшына | Беларусь | 7 | 0 |
| 2019 (1) | дубль | Мінск | Беларусь | 16 | 1 |
| 2019 (2) | Д2 | Смаргонь | Беларусь | 11 | 0 |
| 2020 | Д2 | Смаргонь | Беларусь | 22 | 3 |
| 2021 | Д2 | Ліда | Беларусь | 27 | 1 |
| 2022 | Д2 | Маладзечна | Беларусь | 19 | 0 |
| 2023 | Д2 | Маладзечна | Беларусь | 20 | 1 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. ↑  Petr Kazantsev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Казанцев стал игроком "Белшины" (руск.). *Афіцыйны сайт бабруйскай «Белшыны»* (13 жніўня 2018). Праверана 13 сакавіка 2024.
3. ↑  «Минск» приступил к тренировкам (руск.)(недаступная спасылка). *Афіцыйны сайт «Мінска»* (21 студзеня 2019). Архівавана з першакрыніцы 24 студзеня 2019.
4. ↑  "ФК "СМОРГОНЬ" ВЫИГРАЛ У "МИНСКА"". *Афіцыйны сайт «Смаргоні»* [руская]. 2020-03-07. Архівавана з арыгінала 2020-03-14.`{{cite news}}`: Папярэджанні CS1: unfit URL (link)
5. ↑  От "Сморгони" и "Волны" до "Осиповичей" и "Молодечно". Заявки команд первой лиги (руск.). *football.by* (8 красавіка 2022). Праверана 13 сакавіка 2024.
6. ↑  С "Молодечно-2018" продлили контракты четыре игрока (руск.). *football.by* (15 сакавіка 2023). Праверана 13 сакавіка 2024.
7. ↑  У ряда игроков «Молодечно» закончились сроки действия контрактов (руск.). *bel.football* (7 снежня 2023). Праверана 13 сакавіка 2024.
8. ↑  93 беларускія футбалісты выступілі з асуджэннем гвалту ВІДЭА  (бел.).  Наша Ніва (12 верасня 2020). Праверана 13 сакавіка 2024.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |